## KRITERIJI VREDNOVANJA I OCJENJIVANJA U NASTAVI GEOGRAFIJE

Predmetni nastavnik: Zvonimir Treščec, prof.

U nastavi geografije osnovni elementivrednovanja su: geografska znanja, geografsko istraživanje i vještine te kartografska pismenost. Pored spomenutih elemenata: vrednovat će se i sljedeće aktivnosti učenika:

1. plakati i prezentacije. Pri ocjenjivanju plakata i prezentacija ocjenjuje se temeljna primjena učenikova znanja u izvođenju zadatka, samostalnosti i pokazanih vještina, korištenju materijala, alata, instrumenata i drugih pomagala te primjeni sigurnosnih mjera prema sebi, drugima i okolišu.
2. aktivnost učenika. Nastavnik kontinuirano prati aktivnost učenika. Najaktivniji učenici nakon dobro postavljenih pitanja ili ponuđenih odgovora dobivaju plus. Tri pluseva rezultiraju brojčanom ocjenom odličan. Učenici koji se ne drže pravila dogovorenih na prvom nastavnom satu dobivaju minus. Tri minusa rezultira brojčanom ocjenom nedovoljan.
3. bilježnica. Vrednovanje bilježnice bit će opisno prilikom učenikovog usmenog odgovaranja, a na kraju godine nastavnik će pregledati kompletnu bilježnicu svakog učenika i ocijeniti je brojčanom ocjenom. Ocjena iz bilježnice pokazatelj je pravilnog odnosa prema radu i predmetu od strane učenika i kao takva će se vrednovati prilikom zaključivanja ocjene.

Pored sumativnog vrednovanja, u rubriku bilješke upisivat će se redovno i formativno vrednovanje.

Učenici su dužni na nastavu donositi potrebna nastavna sredstva i pomagala i to: udžbenik, bilježnicu, geografski atlas, pribor za pisanje. Ukoliko učenik ne donese navedena sredstva i pomagala nastavnica će isto evidentirati u predviđeni prostor za bilješke i uzeti u obzir prilikom ukupnog vrednovanja učenikovog rada. Učenik je dužan na početku nastavnog sata prijaviti nedostatak potrebnog nastavnog sredstva i pomagala. Ukoliko to ne učini, dobiva minus u bilješkama. Ukoliko učenik više od dva puta u polugodištu zaboravi donijeti na sat potrebne materijale, dobiva minus u bilješkama. Tri minusa u bilješkama rezultira brojčanom ocjenom nedovoljan.

## Učenici s individualiziranim pristupom

Kod učenika koji su od stručne pedagoške službe prepoznati kao učenici s individualiziranim pristupom, nastavnica će prilagoditi zadatke kako bi se kod takvih učenika potaknuo razvoj i napredak. Kod navedenih učenika nastavnik će svakom učeniku (individualno) prilagoditi postupke i elemente ocjenjivanja u skladu s preporukom stručne službe škole. Prilikom ocjenjivanja nastavnik će imati razumijevanje za prepreke u učenju nastale zbog učenikovih teškoća u učenju ili njegovih poremećaja.

***Usmeno i pisano provjeravanje***

1. **Usmeno provjeravanje**

Usmeno provjeravanje će se uglavnom provoditi najavljeno, u dogovoru s učenicima. Prilikom usmenog ispitivanja učenik može biti ocijenjen iz više elemenata, najčešće iz dva i to iz geografskih znanja i kartografske pismenosti. Naime, prilikom ispitivanja učenik može istovremeno odgovarati teoriju, zemljovid, tumačiti različite kartografske izvore te za svaki od navedenih elemenata biti ocijenjen. U rubriku zabilješki unijet će se nadnevak ispitivanja i gradivo koje je učenik ispitan, odnosno do kojeg dijela obrađenog gradiva je učenik ispitan.

1. **Pisano provjeravanje**

O pisanim provjerama, bilo kratkim pisanim provjerama ili pisanim provjerama, učenici će biti obaviješteni na satu geografije i preko Okvirnog vremenika pisanih provjera najmanje 14 dana prije pisanja provjere. U rubriku zabilješki unijeti će se datum ispita, predmetno gradivo i broj postignutih bodova.

Učenici će pisati pisane provjere i kratke pisane provjere.

## Kod pisanih provjera pridržavat će se pravila da ispod 45% riješenosti se ne može dobiti pozitivna ocjena.

|  |  |
| --- | --- |
|  | Intervali postotka bodova za pojedine ocjene |
| ocjena | 1 | 2 | 3 | 4 | 5 |
| raspon | do 44 % | 45 - 60 % | 61 - 75% | 76 - 89 % | 90 - 100% |

Iz ispita se mogu dobiti dvije ocjene ukoliko se ispitom istovremeno provjeravaju geografska znanja, geografske vještine i(ili) kartografska pismenost.

Pored pisanih provjera učenici će pisati i kratke pisane provjere. Kratke pisane provjere svojim opsegom će obuhvaćati manji dio nastavnog sadržaja.

Vrednovanje će se temeljiti na cjelovitom (holističkom) pristupu praćenja i poticanja individualnoga razvoja svakoga učenika. Razvijat će se pozitivna usmjerenost na učenikova postignuća i sposobnosti.

Kartografska pismenost će se razvijati čitanjem i razumijevanjem geografske karte, orijentacijom u prostoru… Geografske vještine će se vrednovati crtanjem i analizom dijagrama, klimatskih dijagrama, kartograma, uporabom GPS uređaja, skiciranjem, anketiranjem, snimanjem, izradom plakata, referatima, prezentacijama, snalaženjem (orijentacijom) u prostoru (terenska nastava)...

# K R I T E R I J I P R E M A E L E M E N T I M A O C J E N J I V A N J A

**GEOGRAFSKA ZNANJA**

* u ovu rubriku se unose ocjene koje se odnose na definiranje i primjenu geografskih pojmova, odnosno zakonom propisanih programskih sadržaja.
* u ovu rubriku se unosi i ocjena iz pisanog provjeravanja koja se ne odnosi na kartografsku pismenost.

|  |  |
| --- | --- |
| ***Ocjena*** | ***Kriterij vrednovanja*** |
| Nedovoljan (1) | Ne razumije nastavne sadržaje i ne primjenjuje geografska znanja. Ne razumije smisao pojmova. Ne zna iskoristiti pomoć nastavnika.Ne odgovara na pitanja, nije usvojio ključne pojmove. Odgovori su nelogični i nesuvisli. |
| Dovoljan (2) | Djelomično i površno odgovara na postavljena pitanja, uz pomoć nastavnika. Ne razumije u potpunosti nastavne sadržaje i otežano primjenjuje stečena znanja. Potrebna velika pomoć nastavnika koja se očituje i većem broju potpitanja i usmjeravanja prema točnom odgovoru. Tek nabraja činjenice. |
| Dobar (3) | Uglavnom točno odgovara na postavljena pitanja, uz pomoć nastavnika. Uglavnom razumije nastavne sadržaje i djelomično primjenjuje stečena znanja. Pokazuje dobro znanje. Razumije gradivo, ali bez pojedinosti. Primjetne su nepotpunosti u znanju, usvojeno znanje je prosječno. |
| Vrlo dobar (4) | Sporije ali točno, logično i uglavnom argumentirano odgovara na postavljena pitanja uz eventualno postavljanje potpitanja. Razumije nastavne sadržaje i uspješno primjenjuje stečena znanjaGotovo ne treba pomoć nastavnika. Način iznošenja gradiva uglavnom je logičan. |

|  |  |
| --- | --- |
|  Odličan (5) | Točno, opširno, logično i argumentirano odgovara na postavljena pitanja. U potpunosti razumije nastavne sadržaje, proširuje ih vlastitim iskustvom. Učenik se ističe originalnošću, samostalnoanalizira i interpretira. |

# GEOGRAFSKO ISTRAŽIVANJE I VJEŠTINE

* u ovu rubriku se unose ocjene koje se odnose uočavanje određenih geografskih pojava i procesa i povezivanje istih s nastavnim sadržajima. Odnosno uočavanje i primjena na određenom geografskom prostoru; istraživački radovi, projektne aktivnosti.
* u ovu rubriku se unosi i ocjena iz interpretacije različitih kartografskih prikaza poput klimatskog dijagrama ili grafičkih prikaza.

|  |  |
| --- | --- |
| ***Ocjena*** | ***Kriterij vrednovanja*** |
| Nedovoljan (1) | Ne pokazuje volju i želju za stjecanjem sposobnosti i vještina. Ni uzpomoć nastavnika nije u stanju uočiti određene pojave i procese i staviti ih u prostorni odnos. |
| Dovoljan (2) | Uz veliku pomoć nastavnika na jednostavan način nabraja i opisuje geografske pojmove i procese. |
| Dobar (3) | Uz pomoć nastavnika izvodi zaključke i prosječno razumije geografske pojmove i procese. Djelomično i nepotpuno izvodi zaključke pri analizi geografskih problema. Ponekad nespreman iskazati geografska znanja, sposobnosti i vještine. |
| Vrlo dobar (4) | Uglavnom samostalno izvodi zaključke i razumije geografske pojmove i procese. Posjeduje i gotovo uvijek primjenjuje geografskaznanja, sposobnosti i vještine. |
| Odličan (5) | Samostalno izvodi zaključke i uočava uzročno-posljedične veze, geografske pojave i procese. Posjeduje iznadprosječna znanja,sposobnosti i vještine. Ovladao analizom i sintezom gradiva. |

**KARTOGRAFSKA PISMENOST**

* + u ovu rubriku se unose ocjene koje se odnose na snalaženje na zemljovidu koje podrazumijeva čitanje i interpretaciju sadržaja na geografskoj karti
	+ u ovu rubriku se unosi i ocjena iz pisanog provjeravanja koja se odnosi na kartografsku pismenost

|  |  |
| --- | --- |
| ***Ocjena*** | ***Kriterij vrednovanja*** |
| Nedovoljan (1) | Pogrešno uočava geografske sadržaje na geografskoj karti. Ni uznavođenje nastavnika ne zna pokazati osnovne geografske sadržaje. |
| Dovoljan (2) | Koristi geografsku kartu u učionici uz pomoć i navođenje nastavnika i teško uočava geografske sadržaje |
| Dobar (3) | Koristi geografsku kartu u učionici uz pomoć nastavnika, te je u stanju samostalno pokazati osnovne geografske sadržaje, pri tome mu treba više vremena. |
| Vrlo dobar (4) | Točno uočava geografske sadržaje na geografskoj karti. Uspješno koristi geografsku kartu i gotovo ne treba pomoć nastavnika. Točno uočava i prepoznaje geografske sadržaje na zemljovidu i koristi senjima. |
| Odličan (5) | Točno, precizno i brzo uočava geografske sadržaje na geografskojkarti. Izrazito uspješno koristi geografsku kartu u učionici, i pri tome ne treba pomoć nastavnika. |

# OCJENJIVANJE PREZENTACIJA I PLAKATA

* + ocjena iz ovog učeničkog rada unosi se u rubriku geografsko istraživanje i vještine.
	+ minimalna ocjena koju učenik može dobiti je dovoljan (2), radi uloženog truda.
	+ ukoliko učenik ne preda rad na vrijeme, umanjuje mu se broj bodova prema unaprijed dogovorenoj tablici, a ukoliko ga uopće ne preda, dobiva ocjenu nedovoljan (1).

|  |  |
| --- | --- |
| **Praćenje i vrednovanje učenika** | **Ocjena** |
| -Izlaganje samostalno, uvjerljivo. Plakat i prezentaciju koristi kao sredstvo tumačenja. Urednost izrađenog na visokoj razini i u potpuno usklađeno sa normama hrvatskog jezika. Iznimnokreativno napravljeno. Svi podaci su točni. Obiluje grafičkih i slikovnim prikazima. Tumačenje logično i smisleno. | Odličan (5) |
| -Izlaganje samostalno, no nije u potpunosti uvjerljiv. Gotovo ne čita s plakata ili prezentacije već istu koristi kao sredstvo tumačenja. Rad sadrži previše detalja koji nisu u potpunostismisleno povezani. Prisutne manje pogreške kod grafičkih prikaza. | Vrlo dobar (4) |
| - Nije siguran pri izlaganju. Često čita s plakata ili prezentacije.Jezično izražavanje ponekad nije u skladu s jezičnim zakonitostima. U pojedinim segmentima rad je nepregledan. | Dobar (3) |
| - Prezentacija ili plakat su neuredni i nerazumljivo izrađeni. Primjetne su brojne pravopisne pogreške. Učenik se i sam ne snalazi na plakatu ili prezentaciji. Samo čita napisani tekst. Lošeizabrani tekstualni i slikovni materijali. | Dovoljan (2) |